
Pavyzdžiui, sakė ministras, /nerealu įgyvendinti įstatyme 
numatytą principą, pagal kurį vienas leidimas prekiauti 
alkoholiniais gėrimais išduodamas tik ten, kur gyvena 500 
žmonių. Jei dauguma kaimo parduotuvių neturės teisės prekiauti 
alkoholiu, suaktyvės ne Taua prekyba ir naminė degtindarystė, 
mano K.Klimašauskas. p 

Pagal įstatymą, sakė/jis, apie 50 tūkstančių uniformuotų 
Lietuvos pareigūnų neturės teisės nusipirkti alkoholinių gėrimų 
ir, norėdami tai padaryti, turės bėgti į namus persirengti arba 
prašyti pagalbos kitų žmonių. Pasak ministro, šias problemas 
turi reglamentuoti atitinkamų pareigūnų darbo statutai, o ne 
įstatymas. 

Vyriausybė taip pat yra prieš diskriminuojantį principą - 
riboti privatų pelną. 


NAUJOS TEISĖS DIPLOMATINĖMS ĮSTAIGOMS - MAŽIAU NESUS I PRAT IMŲ 


Lietuvos diplomatinėms atstovybėms ir konsulinėms įstaigoms 
suteikta teisė išdavinėti patvirtintos formos pažymėjimus, 
pagal kuriuos iš lietuvių kilmės asmenų neimamas mokestis už 
vizų išdavimą, pratęsimą bei už pataisas jose. Anksčiau tokias 
pažymas galėdavo išduoti tik Krašto lietuvių bendruomenės. 

Tai padaryta todėl, kad ne visose užsienio valstybėse veikia 
lietuvių bendruomenės, todėl lietuvių kilmės asmeniui gauti 
tokį pažymėjimą būdavo gana keblu. Be to, Užsienio reikalų 
ministerijos vadovų nuomone, diplomatinės ar konsulinės 
įstaigos pareigūnas yra ne mažiau kompetentingas už krašto 
lietuvių bendruomenę nustatyti ar asmuo yra lietuvių kilmės. 
Jiems suteikus teisę išduoti pažymėjimus, turėtų mažiau 
pasitaikyti tokių atvejų, kai vieniems lietuvių kilmėms 
asmenims nemokamos vizos išduodamos, o kitiems jas išduoti 
atsisakoma. (J.V.) 


